Хасковската прокуратура иска постоянен арест за мъжа, ударил полицай при свада - 24chasa.bg
Хасковската прокуратура иска постоянен арест за мъжа, ударил полицай при свада
https://www.24chasa.bg/novini/article/7000464 www.24chasa.bg
08.08.2018 10:27; 24 часа онлайн
Днес, 8 август 2018 г., Районна прокуратура-Хасково внесе искане в съда за вземане на мярка за неотклонение „задържане под стража“ спрямо В.К., на 21 г., привлечен като обвиняем за това, че на 1.08.2018 г., в гр.Хасково, причинил на полицейски орган – полицейски служител в ОД на МВР-Хасково, лека телесна повреда, при изпълнение на службата му – престъпление по чл. 131 ал.2 т. 3 вр. чл.130 ал.1 от Наказателния кодекс, съобщиха от прокуратурата.
До момента е установено е, че на 1.08.2018 г., в гр.Хасково, обвиняемият В.К. ударил с ръка в областта на главата полицейски служител от ОД на МВР-Хасково, който оказвал съдействие със свои колеги по подадено оплакване. Продължават процесуално-следствените действия по случая.
Предстои Районен съд-Хасково да насрочи заседание по искането на прокуратурата.